ઘટનાને પગલે ચોક બજાર પોલીસ સહિત પોલીસના ઉચ્ચ અધિકારીઓ પણ ઘટના સ્થળે દોડી આવ્યા હતા અને ઘટનાની તપાસ શરૂ કરી હતી. તેમજ ઇજા પામેલા હુસેન હસોટીના પરિવારજનો પણ મોટી સંખ્યામાં હોસ્પિટલ બહાર એકઠા થઇ ગયા હતા. પોલીસના જણાવ્યા અનુસાર મમુ ઉર્ફે મોહમ્મદ હુસેન હસોટી લાંબા સમયથી સુરત શહેરના રાંદેર તેમજ ચોક બજાર જેવા વિસ્તારોમાં -જુગારના અડ્ડા ધમધમાવે છે અને આ કારણોસર અદાવતમાં તેની પર ફાયરિંગ કરવામાં આવ્યું હોવાનું મનાય છે. જોકે આ બનાવ અંગે પોલીસે ફાયરિંગ કરનારા અજાણ્યા શખ્સો વિરૂદ્ધ ગુનો દાખલ કરીને કાયદેસરની કાર્યવાહી આગલ ધપાવી છે.